సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పవన్ కళ్యాణ్ తో సినిమా తీస్తే క్యారెక్టర్ ఉన్నట్టా?
పవన్ కళ్యాణ్ తో సినిమా తీస్తే క్యారెక్టర్ ఉన్నట్టా?
TNN | Updated:
Jul 31, 2016, 05:40PM IST
పవర్ స్టార్ పవన్ కళ్యాణ్ సినిమా అంటేనే ఒక క్రేజ్. ఆయన సినిమాలో నటించాలని హీరోయిన్స్, పవన్ తో ఓ సినిమా చేయాలని డైరెక్టర్స్ డ్రీమ్ గా పెట్టుకుంటారు. దాదాపు పవన్ కళ్యాణ్ సినిమాలు తీసే డైరెక్టర్లు కూడా తాము పవన్ అభిమానులం అనే చెప్పుకుంటారు. అలాంటిది ఇండస్ట్రీలో టాప్ డైరెక్టర్స్ లో ఒకరైన 'క్రియేటివ్' కృష్ణవంశీ ఇటీవల ఓ ఇంటర్వ్యూలో పవర్ స్టార్ పవన్ కళ్యాణ్ పై కామెంట్స్ చేయడం 'టాక్ ఆఫ్ ది టాలీవుడ్' గా మారింది. కృష్ణవంశీ ఇండస్ట్రీలో అడుగుపెట్టి ఇరవై ఏళ్ళు అవుతున్నా.. ఆయన చేసినవి ఇరవై సినిమాలు మాత్రమే.. తనకు కదిలించే అంశం దొరికితే తప్ప సినిమా చేయనని అంటాడు ఈ డైరెక్టర్. తన కెరీర్ లో ఎన్నో ఆణిముత్యాల్లాంటి చిత్రాలను తెరకెక్కించిన కృష్ణవంశీ పెద్ద హీరోలతో మాత్రం ఎక్కువగా సినిమాలు చేయలేదు. ముఖ్యంగా పవన్ లాంటి హీరోతో ఒక్క సినిమా కూడా చేయలేదు. ఇదే విషయమై.. 'మీరు పవన్ కళ్యాణ్ లాంటి టాప్ హీరోలతో ఇంతవరకూ సినిమా చేయకపోవటానికి కారణం? అని ప్రశ్నించగా.. 'పవన్ వంటి వారితో పని చేస్తేనే నాకు వ్యక్తిత్వం, అస్థిత్వం ఉన్నట్లా..?' అని ఎదురు ప్రశ్నించాడు. పవన్ లాంటి హీరోలతో సినిమా చేయాలి అంటే వారికి తగ్గ కథలు రాయాలి. నేను కథను దృష్టిలో పెట్టుకొని హీరోను సెలెక్ట్ చేసుకుంటాను. ఒకవేళ పవన్ కు సూట్ అయ్యే పాయింట్ నాకనిపిస్తే ఖచ్చితంగా పవన్ ను తనతో సినిమా చేయమని అడుగుతా అని కృష్ణవంశీ స్పష్టం చేశారు.